Zona în care au fost tăiați copacii este înconjurată de un gard - proprietarii au decis să își extindă clădirea. Cafeneaua de tip fast-food care activa acolo a fost construită astfel încît să nu afecteze platanii.
După ce au primit informații despre tăierea ilegală, la fața locului au ajuns polițiștii care au întocmit un proces-verbal și au deschis un dosar pe acest episod, transmite Noi.md.Potrivit răspunsului Primăriei Chișinău, circumstanțele incidentului sînt în curs de clarificare de către specialiștii municipalității. Pe parcursul acestei dimineți, 22 martie, Inspectoratul de Mediu, împreună cu reprezentanții Asociației Spații Verzi din oraș, vor analiza aspectul dacă a fost eliberată autorizația pentru lucrările efectuate.
"În cazul în care vor fi depistate acțiuni neautorizate, vor urma măsuri drastice", au dat asigurări cei de la primăria capitalei.
Tăierea copacilor în Moldova este, din păcate, un fenomen comun. Amintim că, recent, în Rîșcani au fost furați peste 50 de arbori de tuia.